钦定古今图书集成/明伦汇编/氏族典/第118卷 > 陈俊
## 钦定古今图书集成/明伦汇编/氏族典/第118卷 > 陈俊

按《后汉书陈俊传》：“俊字子昭，南阳西鄂人也。少为郡
吏。更始立，以宗室刘嘉为太常将军，俊为长史。光武
徇河北，嘉遣书荐俊，光武以为安集掾，从击铜马于
清阳，拜彊弩将军。及即位，封俊为列侯。建武二年春，
攻匡贼，下四县，更封新处侯。引击顿丘，降三城。大司
马吴汉承制拜俊为彊弩大将军。四年，拜太山太守”，
行大将军事。张步闻之，遣其将击俊，俊大破之。五年，
徙琅邪太守。齐地素闻俊名，入界，盗贼皆解散。帝美
其功，诏俊得专征青、徐。十三年，增邑，定封祝阿侯。明
年，征奉朝请。二十三年卒，子浮嗣，徙封蕲春侯。浮卒，
子专诸嗣。专诸卒，子笃嗣。